નર્મદા બંધ અને સ્ટેચ્યુ ઓફ યુનિટી નિહાળવા આવતા પ્રવાસીઓની સંખ્યામાં વધારો નોંધાતા નર્મદા પોલીસ માટે સુરક્ષાની પણ જવાબદારી વધી છે.અને જેમાં ખાસ કરીને 3 થી 4 હજાર વાહનો હોય અને 30 હજાર પ્રવાસીઓને ધ્યાનમાં રાખીને જાતે જિલ્લા પોલીસ વડા મહેન્દ્ર બગડિયા અને એ.એસ.પી અચલ ત્યાગીએ જાતે સ્થળ પર હાજર રહી ડોગ સ્કોડ અને બીડીએસની ટીમ દ્વારા વાહનો અને પ્રવાસીઓનું ચેકીંગ કરાવ્યું હતું.આ ટીમો કાયમ માટે સ્ટેચ્યુ ઓફ યુનિટી માટે જિલ્લા પોલીસ વડાએ ફાળવી દીધી છે. આ ટીમ રાઉન્ડ ધ કલોક સમગ્ર પ્રવાસીઓની સુરક્ષા કરશે,ખાસ કરીને હજારોની સંખ્યામાં પ્રવાસીઓ આવતા હોઈ તો કાર પાર્કિંગમાં કે પ્રવાસીઓની બેગમાં કોઈ વિસ્ફોટક કે અન્ય હથિયાર ન લાવે એ બાબતે પોલીસ સતર્ક થઈ હતી અને રવિવારથી સ્પેશિયલ ડોગ સ્કોડ અને બીડીએસની ટીમ દ્વારા વાહનો અને પ્રવાસીઓનું ચેકીંગ હાથ ધરવામાં આવ્યું હતું.